CELEX: 62018CN0078
Language: fi
Date: 2018-02-06 00:00:00
Title: Asia C-78/18: Kanne 6.2.2018 – Euroopan komissio v. Unkari

201806010411917392018/C 211/11782018CJC21120180618FI01FIINFO_JUDICIAL201802068921Asia C-78/18: Kanne 6.2.2018 – Euroopan komissio v. Unkari
 ---documentbreak--- C2112018FI810120180206FI00118192Kanne 6.2.2018 – Euroopan komissio v. Unkari
   (Asia C-78/18)2018/C 211/11Oikeudenkäyntikieli: unkari
      Asianosaiset
   
   
      Kantaja: Euroopan komissio (asiamiehet: V. Di Bucci, L. Malferrari ja K. Talabér-Ritz)
   
      Vastaaja: Unkari
   
      Vaatimukset
   
   
            —
         
         
            Komissio vaatii unionin tuomioistuinta toteamaan, ettei Unkari ole noudattanut SEUT 63 artiklaan eikä Euroopan unionin perusoikeuskirjan 7, 8 ja 12 artiklaan perustuvia velvollisuuksiaan, koska se on ulkomailta tuettujen järjestöjen avoimuudesta annetulla vuoden 2017 lailla nro LXXVI (a külföldről támogatott szervezetek átláthatóságáról szóló 2017. évi LXXVI. törvény) ottanut käyttöön sellaisia syrjiviä, tarpeettomia ja perusteettomia säännöksiä, joilla tietyille sellaisille kansalaisjärjestöjen ryhmille, jotka suoraan tai välillisesti saavat tietyn määrän ylittävää tukea ulkomailta, asetetaan rekisteröintiin, ilmoittamiseen ja avoimuuteen liittyviä velvollisuuksia, ja joiden mukaan kyseisiin järjestöihin voidaan soveltaa seuraamuksia, jos nämä eivät noudata edellä mainittuja velvollisuuksiaan.
         
      
            —
         
         
            Unkari on velvoitettava korvaamaan oikeudenkäyntikulut.
         
      
      Oikeudelliset perusteet ja pääasialliset perustelut
   
   Ulkomailta tuettujen järjestöjen avoimuudesta annetulla vuoden 2017 lailla nro LXXVI on otettu käyttöön syrjiviä, tarpeettomia ja perusteettomia säännöksiä, joilla tietyille sellaisille kansalaisjärjestöjen ryhmille, jotka suoraan tai välillisesti saavat tietyn määrän ylittävää tukea ulkomailta, asetetaan rekisteröintiin, ilmoittamiseen ja avoimuuteen liittyviä velvollisuuksia, ja joiden mukaan kyseisiin järjestöihin voidaan soveltaa seuraamuksia, jos nämä eivät noudata edellä mainittuja velvollisuuksiaan.
   Komissio pani 14.7.2017 Unkaria vastaan vireille jäsenyysvelvoitteiden noudattamatta jättämistä koskevan kanteen lain nro LXXVI johdosta.
   Koska komissio katsoi, ettei Unkarin antama vastaus ollut tyydyttävä, se siirtyi jäsenyysvelvoitteiden noudattamatta jättämistä koskevan menettelyn seuraavaan vaiheeseen ja lähetti Unkarille 5.10.2017 perustellun lausunnon.
   Koska perusteltuun lausuntoon annettu vastaus ei tyydyttänyt komissiota, se päätti saattaa asian unionin tuomioistuimen käsiteltäväksi, jotta tämä toteaisi, ettei Unkari ole noudattanut SEUT 63 artiklaan eikä Euroopan unionin perusoikeuskirjan 7, 8 ja 12 artiklaan perustuvia velvollisuuksiaan.